Encarna Furundarena Goenaga

Encarna Furundarena Goenaga (Mutriku, Gipuzkoa, 1919 - 2014ko abenduaren 29a) Saturrarango emakumeen kartzelara bisitan eta janaria eramatera joaten zen emakumea izan zen. 36ko Gerra hasi zenean, Loretxu tabernan zegoen lanean, 20 urte zituen.

 Bizitza 
Igandero joaten zen Saturrarango Emakumeen Kartzelara bertan preso zegoen Ana Ariasi jatekoa ematera. Aste guztirako janaria eramaten zion. Gehienbat latako janaria izaten zen. Ana Arias, jostuna zen eta Encarnak hariak eta materiala eramaten zizkion, janariaz gain. Autobusean joaten zen eta bisita gelan elkartzen ziren. Hogei urte zituen Enkarnak eta ordurako Loretxu tabernan lan egiten zuen. 

Ana kartzelan erditu zen eta seme Leonardo Davilaren amabitxi Encarna izan zen, orduan hasi zen janaria eramaten. Amabitxi izateko proposamena Teodorok egin zion, aitabitxi izan zenak. Encarna ez zen izan herrian amabitxi bakarra, beste emakume batzuk ere izan zuten seme edo alaba besoetakoren bat. 

Igandero joaten zen arren, Enkarnak presoak Saturraranera nola eramaten zituzten ez zuen inoiz ikusi. Loretxu tabernara soldadu italiarrak, alemanak, nafarrak, galiziarrak joaten ziren, baina ez zuen jakimin hori asetzeko aukerarik izan.

Saturrarango kartzelako atezaina Teo deitzen zen Tetuan izeneko baserrikoa jatorriz. Teodoro ordea, kartzelako errekadista zen. Presoak atera zituzten arte, kartzelara bisitan joaten zen. Espetxealdia amaitu ondoren preso egondako emakume batzuk Mutrikun gelditu ziren bizitzen: (Mari, Carmiña, Juana "kastellania", Felipa "kastellania"...) Mutrikun gelditu ziren bizitzen.

Gerra garaian, beldurraren eraginez, ezkutuan hitz egiten zen, Encarnak gogoan zuen Pura Apalegi, alkatearen emazteak, irratian entzundakoak kontatzen zituela herrian.

 Erreferentziak 

 Kanpo estekak 

Kategoria:Mutrikuarrak
Kategoria:Tabernariak
Kategoria:Saturrarango Emakumeen Kartzela